Kormofite

**Kormofite** – *Cormophyta* *Cormobionta* – (grč. ϰορμός - kormos = panj, deblo +φυτόν - *fiton* = biljka) ili **stablašice** su višećelijske biljke čije je tijelo, za razliku od talofita ili steljnjača, diferencirano na korijen i izdanak sa stablom i (obično) listovima. Kako imaju i provodne sudove, nazivaju se i biljke cjevnjače (*Plantae vasculares* ili *Tracheophyta*). Tipske kormofite su ukupnom građom spolnih i nespolnih organa za razmnožavanje prilagođene životu na kopnu. Samo su neke grupe sekundarno evoluirale ka prilagodbama na život u vodenoj sredini, kao što su vodene papratnjače (*Marsileaceae*), a među skrivenosjemenjačama, primjerice, porodica lopoča (*Nymphaeaceae*), žabovlatke (*Callitrichaceae*), žabogrizi ili vodarke (*Hydrocharitaceae*) ili pojedine vrste iz ostalih porodica, npr. vodeni ljutić (*Ranunculus aquatilis*).

Pravi kormus imaju paprati, golosjemenjače i skrivenosjemenjače. Međutim, u ranijim klasifikacijama biljnoga svijeta, u taksonomsku skupinu stablašica su uključivne i mahovine. Iako je njihovo vegetativno tijelo nediferenciran ili slabo diferenciran talus, koji nema korijena (već je za podlogu pričvršćena nitastim rizoidima), mahovine su, zbog višećelijskih spolnih i nespolnih rasplodnih organa i metageneze, svrstane, kao pododjeljak (*Bryophyta*), zajedno s pododjeljkom papratnjača (*Pteridophyta*). Prema nekim autorima, s pododjeljkom golosjemenjača, uvrštavane su u odjeljak arhegonijate, a sve zajedno i odjeljak sjemenjača ili cvjetnica, u skupinu kormofita ili stablašica.

Najstarije kopnene stablašice bile su prapaprati (*Psilophytatae*). Smatra se da su evoluirale iz srodnika zelenih algâ u paleozoiku, na prijelazu između silura i devona, a izumrle su u paleozoiku. U ukupnom biljnom pokrovu, skrivenosjemenjače su danas su najbrojnija skupina kormofita.

## Klasifikacija
Kada je riječ o sistematskoj klasifikaciji, kao i kod talofita, u ovoj oblasti i za kormofite postoji široko neslaganje većine botaničara. Jedna od popularnijih podjela je sljedeća:

*Odjeljak: *Bryiophyta* – mahovine;
**Razredi: *Musci* i *Hepaticae*; 
*Odjeljak: *Pterydophyta* – paprati;
**Razredi: *Psilophytatae*, *Lycopodiatae*, *Equisetatae*, '*Filicatae*; 
*Odjeljak: *Spermatophyta*:
**Pododjeljak: Coniferophytina:
***Razredi: *Ginkgoatae*, *Pinatae*;
**Pododjeljak: *Cycadophytina*: 
***Razredi: *Lyginopteridatae*, *Cycadatae*, *Bennettitatae*, *Gnetatae*;
**Pododjeljak: *Magnoliophytina*: 
***Razred Magnoliatae: 
****Podrazred: *Magnoliidae: 
*****Redovi: *Magnoliales*, *Piperales*, *Nimpheales*, *Ranunculales*, *Papaverales*; 
***Podrazred: *Hamamalidideae*: 
*****Redovi: *Hamamelidales*, *Fagales*, *Urticales*, *Juglandales*;
***Podrazred: *Rosidae*: 
*****Redovi: *Saxifragales*, *Rosales*, *Fabales*, *Geraniales*, *Euphorbiales*, *Araliales*;
***Podrazred: *Dileniidae*: 
*****Redovi: *Violales*, *Capparales*, *Salicales*, *Cucurbitales*, *Malvales*, *Ericales*, *Primulales*;
***Podrazred: *Caryophyllidae*: 
*****Redovi: *Caryophyllales*, *Polygonales''.

## Također pogledajte
*Talofite

## Reference
## Vanjski linkovi
* http://www.mobot.org/MOBOT/Research/APweb/welcome.html
* https://web.archive.org/web/20030714120417/http://www.news.harvard.edu/gazette/1999/12.16/angiosperms.html

Kategorija:Biljke
Kategorija:Botanika